《春柳十咏 其三 灞岸柳》
清代·敦敏

相看无语倍魂销，踠地轻翻斗舞腰。又送行人新作郡，空怜板渚旧垂条。

晓风残月笼征袖，翠色晴烟绾画桥。莫唱骊歌频折赠，年年风雨最无聊。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。